CELEX: 62019CA0644
Language: lv
Date: 2020-10-08 00:00:00
Title: Lieta C-644/19: Tiesas (astotā palāta) 2020. gada 8. oktobra spriedums (Curtea de Apel Alba Iulia (Rumānija) lūgums sniegt prejudiciālu nolēmumu) – FT/Universitatea “Lucian Blaga” Sibiu, GS u.c., HS, Ministerul Educaţiei Naţi (Lūgums sniegt prejudiciālu nolēmumu – Sociālā politika – Direktīva 2000/78/EK – Vienlīdzīga attieksme nodarbinātības un profesijas jomā – 1., 2. un 3. pants – Direktīva 1999/70/EK – UNICE, CEEP un EAK noslēgtais pamatnolīgums par darbu uz noteiktu laiku – 4. klauzula – Nediskriminācijas princips – Universitātes iestādes pieņemtais pasākums, piemērojot valsts tiesības – Štata mācībspēka statusa saglabāšana pēc likumā noteiktā pensionēšanās vecuma – Iespēja, kas ir rezervēta mācībspēkiem ar promocijas darba zinātniskā vadītāja kvalifikāciju – Mācībspēki bez šādas kvalifikācijas – Uz noteiktu laiku slēgti līgumi – Mazāks atalgojums nekā štata mācībspēkiem piešķirtais atalgojums)

30.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 414/14
            
         
      Tiesas (astotā palāta) 2020. gada 8. oktobra spriedums (Curtea de Apel Alba Iulia (Rumānija) lūgums sniegt prejudiciālu nolēmumu) – FT/Universitatea “Lucian Blaga” Sibiu, GS u.c., HS, Ministerul Educaţiei Naţi
      
      (Lieta C-644/19) (1)
      
      (Lūgums sniegt prejudiciālu nolēmumu - Sociālā politika - Direktīva 2000/78/EK - Vienlīdzīga attieksme nodarbinātības un profesijas jomā - 1., 2. un 3. pants - Direktīva 1999/70/EK - UNICE, CEEP un EAK noslēgtais pamatnolīgums par darbu uz noteiktu laiku - 4. klauzula - Nediskriminācijas princips - Universitātes iestādes pieņemtais pasākums, piemērojot valsts tiesības - Štata mācībspēka statusa saglabāšana pēc likumā noteiktā pensionēšanās vecuma - Iespēja, kas ir rezervēta mācībspēkiem ar promocijas darba zinātniskā vadītāja kvalifikāciju - Mācībspēki bez šādas kvalifikācijas - Uz noteiktu laiku slēgti līgumi - Mazāks atalgojums nekā štata mācībspēkiem piešķirtais atalgojums)
      (2020/C 414/17)
      Tiesvedības valoda – rumāņu
      
         Iesniedzējtiesa
      
      
         Curtea de Apel Alba Iulia
      
      
         Pamatlietas puses
      
      
         Prasītājs: FT
      
         Atbildētāji: Universitatea “Lucian Blaga” Sibiu, GS u.c., HS, Ministerul Educaţiei Naţi
      
      
         Rezolutīvā daļa
      
      
                  1)
               
               
                  Padomes Direktīvas 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju, 1. un 2. pants ir jāinterpretē tādējādi, ka tie nav piemērojami valsts tiesiskajam regulējumam, atbilstoši kuram no tiem Universitātes iestādes mācībspēkiem, kuri turpina strādāt amatā pēc pensionēšanās vecuma sasniegšanas, tikai tie, kuriem ir promocijas darba zinātniskā vadītāja kvalifikācija, var saglabāt štata mācībspēka statusu, bet mācībspēki, kuriem nav promocijas darba zinātniskā vadītāja kvalifikācijas, ar šo iestādi var tikai noslēgt darba līgumus uz noteiktu laiku ar tādu atalgojuma sistēmu, kas ir zemāka nekā štata mācībspēkiem piešķirtā.
               
            
                  2)
               
               
                  1999. gada 18. martā noslēgtā Pamatnolīguma par darbu uz noteiktu laiku, kas ir ietverts Padomes Direktīvas 1999/70/EK (1999. gada 28. jūnijs) par UNICE, CEEP un EAK noslēgto pamatnolīgumu par darbu uz noteiktu laiku pielikumā, 4. klauzulas 1. punkts ir jāinterpretē tādējādi, ka tas nepieļauj piemērot tādu valsts tiesisko regulējumu, atbilstoši kuram no tiem Universitātes mācībspēkiem, kuri turpina strādāt savā profesijā pēc likumā noteiktā pensijas vecuma sasniegšanas, štata mācībspēka statusu var saglabāt tikai mācībspēki ar promocijas darba zinātniskā vadītāja kvalifikāciju, bet mācībspēki bez promocijas darba zinātniskā vadītāja kvalifikācijas ar šo iestādi var slēgt tikai līgumus uz noteiktu laiku, kam ir noteikta zemāka atalgojuma sistēma nekā štata mācībspēkiem piešķirtā, ciktāl pirmo mācībspēku kategoriju veido ar otrajai kategorijai piederošajiem salīdzināmi pastāvīgie darba ņēmēji un ciktāl atšķirīgā attieksme, tostarp minētās atalgojuma sistēmas sakarā, nav attaisnojama ar objektīvu iemeslu, un tas ir jāpārbauda iesniedzējtiesai.
               
            
         (1)  OV C 406, 2.12.2019.